# Undervisningsopplegg *Vildanden*

**Trinn 1 (ca. 2 veker):** Introduksjon. Klassen les og ser *Vildanden* (finst i klassesett). Elevane les rollene.

**Trinn 2 (15 min.):** Møte med gruppeleiarar og sekretærar. 5 grupper som læraren set saman på førehand.

Utdeling av hefte med spørsmål til gruppediskusjon og bakgrunnsmateriale.

Instruksjon til gruppene:

* Gruppearbeidet startar når vi er ferdige med å lese og sjå dramaet. Framføringa får betydning for den munnlege karakteren.
* Gruppeleiar har ansvar for å samle gruppa, leie arbeidet og passe på at spørsmåla blir behandla grundig. Gruppeleiaren rapporterer munnleg til læraren.
* Sekretæren fører referat.
* Alle er ansvarlig for å gjennomføre arbeidet – og å kunne besvare spørsmål frå læraren.

**Trinn 3 (4 timar):** Gruppearbeid

**Trinn 4 (2–4 timar)**: Framføring av gruppearbeid

Læraren oppsummerer/trekkjer trådar.

**Trinn 5 (2 timar):** Skriveøkt: «Mitt møte med *Vildanden*»

Karakter: godkjend/ikke-godkjend. Læraren skriv kort kommentar til kvar enkelt.

Introduksjon til skriveøkta:

Skriv ein tekst på minst 500 ord med overskrift: *Mitt møte med «Vildanden».* I denne teksten bør du skrive ærleg om skodespelet appellerer til deg i dag, om du synest slike klassiske tekstar tek opp viktige eksistensielle spørsmål, eller om det er ein «død» tekst som berre har historisk interesse. Trekk fram ein av figurane i stykket som du blei oppteken av og forklar kvifor du valde denne personen.

 Få òg med kva du meiner om det Dag Solstad uttalte i bladet Skolefokus (1995):

«Visst skal elevene kjede seg! Det skulle bare mangle om de ikke kjedet seg når kulturarven ble gjennomgått. Det hadde ikke vært mye til kulturarv hvis det ypperste vi hadde innen litteratur fullt ut ble forstått og verdsatt av 18 år gamle, umodne mennesker, med banale såpeoperadrømmer i hodet. Skal man strebe mot landets høyeste allmennutdannelse, kreves det blant annet at man setter seg inn i Ibsens diktning, siden Ibsen altså var norsk, *og det skal være kjedelig!* Her har det forresten skjedd ein kolossal forflatning. I dag har man ikke engang vett til å skamme seg hvis man ikke forstår seg på Ibsen.»

Fjernsynsteaterets framifrå versjon av *Vildanden* frå 1970:
[https://tv.nrk.no/serie/fjernsynsteatret/FTEA00000970/08-09-1970](https://epost.vaf.no/owa/redir.aspx?SURL=Aj-TQvxR5ljXWYaMCy_HR8rr8f3P_oszFXXnttMJANi6Y5w19O_SCGgAdAB0AHAAcwA6AC8ALwB0AHYALgBuAHIAawAuAG4AbwAvAHMAZQByAGkAZQAvAGYAagBlAHIAbgBzAHkAbgBzAHQAZQBhAHQAcgBlAHQALwBGAFQARQBBADAAMAAwADAAMAA5ADcAMAAvADAAOAAtADAAOQAtADEAOQA3ADAA&URL=https%3a%2f%2ftv.nrk.no%2fserie%2ffjernsynsteatret%2fFTEA00000970%2f08-09-1970)

Boka digitalt:
[http://www.nb.no/nbsok/nb/3a23410c8c69166df5d2a550dedc436d.nbdigital?lang=no#0](https://epost.vaf.no/owa/redir.aspx?SURL=f3r0fc9cbTosDPPAv-0SZ0whNVxlMCnUgbLr582Tefu6Y5w19O_SCGgAdAB0AHAAOgAvAC8AdwB3AHcALgBuAGIALgBuAG8ALwBuAGIAcwBvAGsALwBuAGIALwAzAGEAMgAzADQAMQAwAGMAOABjADYAOQAxADYANgBkAGYANQBkADIAYQA1ADUAMABkAGUAZABjADQAMwA2AGQALgBuAGIAZABpAGcAaQB0AGEAbAA_AGwAYQBuAGcAPQBuAG8AIwAwAA..&URL=http%3a%2f%2fwww.nb.no%2fnbsok%2fnb%2f3a23410c8c69166df5d2a550dedc436d.nbdigital%3flang%3dno%230)

## Spørsmål og arbeidsoppgåver

Elevane skal kunne:

* *meistre ulike munnlege roller i gruppesamtalar, føredrag, dramatiseringar, presentasjonar og framføringar som aktør og tilhøyrar*
* *bruke norskfagleg kunnskap i samtalar om tekstar*
* *presentere norskfaglege emne og problematisere det framlagde stoffet*
* *analysere, tolke og samanlikne eit utval sentrale norske og noen internasjonale tekstar frå ulike litterære tradisjonar frå romantikken til i dag, og setje dei inn i ein kulturhistorisk samanheng*

**Dei lange linjene:**

Til alle gruppene, spørsmåla kan berre besvarast når alle kjenner heile stykket.

Desse skal besvarast i plenum.

1. Plasser *Vildanden* litteraturhistorisk i samanheng med dei andre dramaa Ibsen har skrive. (Sjå eigen artikkel om Henrik Ibsen.)
2. På kva område bryt *Vildanden* med den klassiske teaterforma, og på kva område er dramaet i samsvar med den klassiske teaterforma? (Sjå eigen artikkel om teaterhistorisk oversikt.)
3. Kva er vendepunktet i skodespelet?
4. Kven er hovudpersonen? Grunngi svaret.
5. På kva måte er villanda og mørkeloftet ein realitet og symbol i skodespelet? Grunngi svaret.
6. Har dette verket noko å seie oss i dag?

**Nærlesing:**

Desse spørsmåla skal kvar enkelt gruppe besvare. Alle i gruppa må seie noko og vere førebudde på å svare på spørsmål frå læraren:

Kvar gruppe konsentrer seg om kvar si akt:

**Gruppe 1, Akt 1:**

* Hjalmar Ekdal blir framstilt som ein innbilsk og forfengeleg type. Korleis kjem dette fram? Likevel får vi ei medkjensle og sympati med ham. Korleis?
* Korleis er forholdet mellom grosserer Werle og sonen Gregers? Grunngi svaret med døme.
* I kva scener kjem motsetnadene mellom å sjå/å vere blind og lys/mørke fram i denne akta? Kva funksjon har dette?

**Gruppe 2, akt 2:**

* Korleis er referatet Hjalmar gir frå selskapet? Samanlikn det han seier med det vi får vite i første akt.
* Ibsen karakteriserer personane gjennom replikkane. Gi døme på dette hos Hjalmar, Gina, gamle Ekdal og Hedvig.
* Karakteriser forholdet dei ulike personane har til villanda.

**Gruppe 3, akt 3:**

* Gregers har ei livsoppgåve, seier han. Korleis kjem dette fram?
* Når og i kva samanheng blir det snakka om *sumpluft*? Kva meiner Gregers med å introdusere denne nemninga?
* Bruk eigne ord for å formulere innhaldet i Rellings klagemål mot Gregers.

**Gruppe 4, akt 4:**

* Då Hjalmar kjem heim etter å ha snaka med Gregers, seier han til Gina at han heretter vil gjere arbeidet sjølv, og at han vil føre hushaldningsbøkene. Kvifor vil han det?
* Gina blir tvinga til å fortelje om fortida si, og den sjokkerer Hjalmar. Kven av desse to føler de medynk med? Kvifor?
* Korleis ser Gregers på Hjalmar? På kva måte viser Ibsen at Gregers tek feil?

**Gruppe 5, akt 5:**

* Kva meiner Relling med denne påstanden: «Tar du livsløgnen fra et gjennomsnittsmenneske, så tar du lykken fra ham med det samme»?
* Kva meiner Gregers med dei to siste replikkane?
* Kven har den skadeskotne villanda i seg? Grunngi svaret.